જમ્મુઃ ધર્ષણના સ્થળો પર સુરક્ષા દળની કાર્યવાહીને અસર પહોંચાડવા માટે કાશ્મીરમાં 300થી વધારે વોટ્સઅપ ગ્રૂપ એક્ટિવ છે. જેમાંથી હાલ 90 ટકા બંધ થઇ ગયા છે. સૂત્રો તરફથી મળતી માહિતી મુજબ આ 300 વોટ્સઅપ ગ્રૂપમાં અંદાજે 250 સભ્યો હતા. અધિકારીએ જણાવ્યું છે કે પથ્થરબાજી કરનારા લોકો ધર્ષણના સ્થળ પર સુરક્ષા દળોને અસર પહોંચાડવા માટે આ રીતના ગ્રૂપનો ઉપયોગ કરીને ઉપદ્રવ ફેલાવતા હતા. પોલીસ દ્વારા આવા ગ્રૂપ અને ગ્રૂપ એડમિનની ઓળખ હાથ ધરવામાં આવી છે. જેને હાલ પોલીસ કાઉન્સિલિંગ માટે બોલાવી રહી છે.